डोमिनोज़ पिज़्ज़ा
डॉमिनोज़ पिज़्ज़ा (अंग्रेजी:Domino's Pizza) एक बहुराष्ट्रीय फ़ास्ट फ़ूड कम्पनी है, जिसे पिज़्ज़ा बनाने में महारत प्राप्त है। डॉमिनोज़ संयुक्त राज्य अमेरिका की दूसरी सबसे बड़ी फ़ास्ट फ़ूड श्रृंखला है और इसके पूरी दुनिया के 60 देशों में 9000 बिक्री-केन्द्र हैं। इस कम्पनी की स्थापना 1960 में टॉम मॉनाहैन द्वारा इप्सिलैण्टी, मिशिगन में की गई थी और इन वर्षों के दौरान यह पूरे संयुक्त राज्य अमेरिका में विस्तारित हुआ। वर्ष 1998 से इसका स्वामित्व एक निजी इक्विटी फण्ड बैन कैपिटल के पास है और 2004 से यह स्टॉक एक्सचेंज पर सूचीबद्ध है।